۱ اوْکتوبر

۱ اوکتوبر: قوقمل دؤیوشو؛ ایکینجی چچن موحاریبه‌سی.
￼

۳۳۱ میلاددان اؤنجه — قوقمل دؤیوشونده مقدونیه‌لی ایسکندر هخامنیشی شاهی ۳-جو داریوشو مغلوب ائتدی.

۱۷۹۵ — جنوبی هولند تورپاقلاری (گله‌جک بلژیک اراضیسی) فرانسهیه بیرلشدیریلدی.

۱۸۲۷ — ژنرال پاسکویچین رهبرلیینده‌کی روس قوشونلاری ایروان قالاسینی اله کئچیردیلر.

۱۸۸۰ — توماس ادیسون ایلک الکتریکی لامپ کارخاناسینی آچدی.

۱۹۰۸ — هنری فورد اوتوموبیل‌قاییرما صنایعسینین ان چوخ ساتیلان مودللریندن اولان «تی» مودلینین ایستحصالینا باشلادی.

۱۹۷۱ — فلوریدا اوستانینین اورلاندو شهری یاخینلیغیندا ساحه‌سینه گؤره دونیانین ان بؤیوک باش‌قاتما مرکزی اولان "دیزنی ورلد" فعالیته باشلادی.

۱۹۸۸ — شوروی میلی فوتبال تیمی برزیل میلی فوتبال تیمینی ۲:۱ حسابی ایله مغلوب ائدرک، اولمپیک قهرمانی اولدو.

۱۹۹۹ — روس اوردوسونون چچن اراضیسینه داخیل اولماسی ایله ایکینجی چچن موحاریبه‌سی باشلادی.

بؤلمه:۱ اوکتوبر
بؤلمه:اوکتوبر آیی‌نین گونلری
بؤلمه:ایلین گونلری